ସ୍ମାର୍ଟ ସିଟିରେ ଆଉ ଗଡୁନି ସ୍ମାର୍ଟ ସାଇକେଲ୍ । ଗତବର୍ଷ ହକି ବିଶ୍ୱକପ ସମୟରେ ଭୁବନେଶ୍ୱରରେ ପ୍ରଥମ କରି ଶୁଭାରମ୍ଭ ହୋଇଥିଲା ପବ୍ଲିକ୍ ବାଇସାଇକେଲ୍ ସେୟାରିଂ । ପ୍ରକଳ୍ପକୁ ବର୍ଷେ ନ ପୁରୁଣୁ ମୁଣ୍ଡରେ ଚାଳ ବାଜିଲାଣି । ସହରରେ ଟ୍ରାଫିକ ଭିଡ଼ ଓ ପ୍ରଦୂଷଣକୁ ରୋକିବା ଲାଗି ଗତ ବର୍ଷ ହକି ବିଶ୍ୱ କପ ସମୟରେ ସ୍ମାର୍ଟ ସିଟି ପ୍ରକଳ୍ପ ଦ୍ୱାରା ଶୁଭାରମ୍ଭ ହୋଇଥିଲା ମୋ ସାଇକେଲ ସେବା । ନୂତନ ଭାବେ ପରିଚାଳିତ କ୍ୟାପିଟାଲ ରିଜିଅନ ଅର୍ବାନ ଟ୍ରାନ୍ସପୋର୍ଟ (କ୍ରୁଟ୍) ପକ୍ଷରୁ ରାଜ୍ୟ ବାହାରର ତିନୋଟି କମ୍ପାନୀ ୟାନା, ୟୁଲୁ, ହେକ୍ସି ମାଧ୍ୟମରେ ଟେଣ୍ଡର ଦିଆଯାଇ ମୋଟ ୨ ହଜାର ସ୍ମାର୍ଟ ସାଇକେଲ୍ ଆସିଥିଲା । ଏଥିରେ ଜିପିଏସ ସିଷ୍ଟମ ସହ ସ୍ୱତନ୍ତ୍ର ସାଇକେଲ୍ ଷ୍ଟେସନ ଓ ସାଇକେଲ୍ ଟ୍ରାକ୍ ମଧ୍ୟ ପ୍ରସ୍ତୁତ କରାଯାଇଥିଲା । ଜନସାଧାରଣ ତିନୋଟି କଂପାନୀର ଭିନ୍ନ ଭିନ୍ନ ଆପ ମାଧ୍ୟମରେ ଲଗ ଇନ୍ କରି ସୁଲଭ ମୂଲ୍ୟରେ ମୋ ସାଇକେଲ୍ ଦ୍ୱାରା ଯାତାୟତ କରୁଥିଲେ । ତେବେ ପ୍ରଥମ ଦୁଇ ଚାରି ମାସ ନୂଆ ନୂଆ ହେତୁ ଲୋକଙ୍କ ଭିତରେ ଉସ୍ତ୍ରାହ ଓ ଆଗ୍ରହ ସହ ଏହାକୁ ଏକ ପରିବହନର ମାଧ୍ୟମ ଭାବେ ବ୍ୟବହାର କରିଥିଲେ ।
ବର୍ତ୍ତମାନ ସମସ୍ତଙ୍କ ନଜରରେ କେବଳ ବିଜେପୁର, କହିବାର କଥା ହେଲା ବିଜେପୁର ପାଇଁ ସବୁ ରାଜନେତା ଘର ଦ୍ୱାର, ଭଲ ମନ୍ଦ ସବୁକିଛି ଭୁଲି ସାରିଲେଣି । ଏକଥା ଆମେ କହୁନାହୁଁ, ବିଜେପୁରର ଚିତ୍ର ବୟାନ କରୁଛି ।
